Tre biler var tirsdag eftermiddag impliceret i et færdselsuheld mellem Aalborg og Nibe. Ingen personer er kommet svært til skade.

Tre biler var tirsdag eftermiddag kort før klokken 16 impliceret i et færdselsuheld på Ny Nibevej ved Sønderholm mellem Aalborg og Nibe. Ingen personer er kommet svært til skade ved uheldet. - Der blev sendt fire ambulancer til stedet. To personer blev kørt på sygehuset til observation, mens en blev kørt på traumecenteret, siger vagtchef Michael Elkjær fra Nordjyllands Politi. Uheldet skabte kø på strækningen, hvor vejen angiveligt var spærret i begge retninger i en kortere periode. Det er uvist, hvad der forårsagede uheldet.